
Министерство на околната среда и водите


Регионална инспекция по околната среда и водите - Монтана

Д О К Л А Д

от контролна проверка по прилагане на екологичното законодателство
Обект: Производство на флекс дискове в с. Мездрея, общ. Берковица, с оператор „Булфлекс и КО” ООД, гр. София
Дата на извършване на проверката: 21.03.2017 г.

Място на извършване на проверката: с. Мездрея, общ. Берковица
Проверени компоненти и фактори на околната среда:
· Отпадъци
· Въздух

· Опасни химични вещества
Цели на проверката:
Провеждане на планов текущ контрол по компоненти и фактори на околната среда за изпълнение изискванията на:
· Закон за чистотата на атмосферния въздух (ЗЧАВ);

· Наредба № 7 от 21.10.2003 г. за норми за допустими емисии на летливи органични съединения, изпускани в околната среда, главно в атмосферния въздух в резултат на употребата на разтворители в определени инсталации (Наредба № 7/2003 г.);
· Закона за управление на отпадъците (ЗУО); 

· Наредба № 1  за реда и образците, по които се предоставя информация за дейностите по отпадъците, както и реда за водене на публични регистри (Наредба №1/2014г.);

· Наредба за изискванията за третиране и транспортиране на производствените и на опасните отпадъци;

· Наредба за определяне на реда и размера за заплащане на продуктова такса;

· Закон за защита от вредното въздействие на химичните вещества и смеси (ЗЗВВХВС), вкл. Регламент (ЕО) № 1907/2006 относно регистрацията, оценката, разрешаването и ограничаването на химикали (REACH) и Регламент (ЕО) № 1272/2008 относно класифицирането, етикетирането и опаковането на вещества и смеси (CLP)

· Наредба за реда и начина за съхранение на опасни химични вещества и смеси
Извършени дейности:

С писмо на РИОСВ – Монтана, операторът е уведомен за датата на проверката, към което е приложена Заповед № РД-88/20.03.2017 г. на директора на РИОСВ – Монтана за извършване на комплексна проверка на място на обект за Производство на флекс дискове в с. Мездрея, общ. Берковица, с оператор „Булфлекс и КО” ООД, гр. София
На 21.03.2017 г. на основание чл. 148, ал. 3 от Закона за опазване на околната среда и във връзка с изпълнението на плана за контролната дейност на РИОСВ – Монтана за 2017 г. и Заповед № РД-88/20.03.2017 г. на директора на РИОСВ – Монтана се извърши проверка на обекта и беше съставен Констативен протокол № КПКД-16/21.03.2017 г.
Проверени са:

· Инсталацията „Производство на абразивни дискове“;

· Склад за съхранение на химикали;
· Склад за съхранение на отпадъци;
· Документи и данни, свързани със законовите и подзаконови нормативни актове по околна среда.
Констативна част:

Основна дейност на дружеството на обекта – производство на абразивни инструменти – флекс дискове
1. Фактор „Отпадъци”
На обекта се извършва само дейност по предварително съхраняване на отпадъци на мястото на образуване до предаването им на фирми за последващо третиране. Образуваните от дейността на обекта отпадъци се съхраняват разделно по видове на обособен и обозначен с кода и вида на отпадъците склад. През 2016 г. не са предавани отпадъци поради малките количества. Води се ежемесечна отчетност в заверената от РИОСВ – Монтана отчетна книга за отпадъците. Годишните отчети за 2016 г. са изпратени в срок в ИАОС.
Като лице пускащо на вътрешния пазар продукти, след употребата на които се образуват масово разпространени отпадъци, дружеството изпълнява задълженията си по    чл. 14, ал. 2, т. 2 от ЗУО като участва в колективна система, съгласно сключен договор с организация по оползотворяване „Екобулпак”АД и представено актуално удостоверение. По време на проверката са представени актуални счетоводни документи и отчетна документация за платените лицензионни такси, изготвени съгласно изискванията на Наредбата за определяне на реда и размера за заплащане на продуктови такси за продукти, след употребата на които се образуват масово разпространени отпадъци.
2. Компонент „Въздух”
Дружеството е представило годишен отчет за консумираното през 2016 г. количество разтворители в регистрираната по чл. 30л от ЗЧАВ инсталация „Производство на абразивни дискове“. Количествата на използваните летливи органични съединения са под праговата стойност за консу-мация, посочена в Наредба № 7/2003 г. Всички производствени помещения са снабдени с общообмен-ни аспирационни системи, видимо в добро техническо състояние, без пробиви и разхерметизиране на газоходите.
3. Фактор „Опасни химични вещества"
 
Дружеството е със статут спрямо Регламент 1907/2006 г. /REACH – потребител по веригата на доставки. За дейността си използва химични вещества и смеси, които се доставят от страни от ЕС. 
Представена е писмена информация от изключителен представител за включване на фирмата като потребител на абразивно зърно.

Дружеството е предоставило информация (попълнен въпросник) в РИСОВ - Монтана, че не възнамерява да извършва същинска регистрация на вещества в тонажна група (1 – 100 т/г), доставките се извършват от фирми извършили регистрация. Представен е и инвентаризационен списък на химичните вещества и смеси, употребени през 2016 г. 

За всички ХВС са представени информационни листове за безопасност, изготвени в съответствие с Приложение I (II) на Регламент (ЕС) 453/2010, съхраняват се в съответствие с изискванията на Наредбата за реда и начина на съхранение на опасни химични вещества и смеси и ИЛБ. 

Заключение:
Операторът е изпълнил задълженията си които има в съответствие с екологичното законодателство по компоненти „Въздух” и фактори „Отпадъци” и „Опасни химични вещества”.
От извършената проверката няма дадени предписания.

Приоритети за последваща контролна дейност:
· Законосъобразно управление на отпадъците.
· Законосъобразно управление на въздуха.
· Законосъобразно управление на опасните химични вещества и смеси.

